**DECIZIA ETAPEI DE ÎNCADRARE**

**Nr. din .2016**

    Ca urmare a solicitării de emitere a acordului de mediu adresate de **ACET S.A. Suceava** cu sediul în municipiul Suceava, str. Mihai Eminescu, nr. 5, judeţul Suceava, înregistrată la Agenţia pentru Protecţia Mediului Suceava cu nr. 7763 din 8.08.2016, în baza Hotărârii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-(MzM1MjEy).htm) privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Suceava **decide**, ca urmare a consultărilor desfăşurate in cadrul şedinţei Comisiei de Analiză Tehnică din data de 26.08.2016, că proiectul “**Dezvoltarea infrastructurii de apă şi apă uzată din judeţul Suceava în perioada 2014-202**”- **localitatea Şcheia**, propus a fi amplasat în com. Şcheia, jud. Suceava nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare sunt următoarele:
2. **Caracteristicile proiectului**
3. Proiectul se încadrează în Anexa 2, punctul 10, lit. b din HG nr. 445/2009;
4. Mărimea proiectului- se propune realizarea următoarelor:

***Sistemul de alimentare cu apă***

Alimentarea cu apă a localităţii Şcheia se va face direct din sistemul de distribuţie a municipiului Suceava.

*Staţii de pompare*

În vederea asigurării alimentării cu apă a zonei Fierăriei, s-a prevăzut o staţie de pompare, cu următoarele caracteristici:

* staţie de pompare apă potabilă SP 1, echipată cu 2 pompe( 1A+1R ), Q =8 l/s, Hp = 20 m, P= 4 kW; grupul de pompare s-a prevăzut complet echipat cu colectoare de aspiraţie şi refulare, supape de sens, robineţi de închidere/deschidere pe aspiraţia şi refularea fiecărei electropompe, convertizor de frecvenţă, traductor de presiune, manometru, postament, tablou electric de comandă, protecţie şi control, fiind necesară doar cuplarea în instalaţia hidraulică şi electrică. Staţia de pompare va fi integrată în sistemul SCADA. Grupul de pompare va fi amplasat intr-o constructie subterana, din beton armat.

*Reţeaua de alimentare cu apă*

Reţeaua de distribuţie va fi realizată din conducte de polietilenă de înaltă densitate (PEID), PN 12.5, PE 80, SDR11 cu diametre De 63 mm şi din conducte de polietilenă de înaltă densitate (PEID), PN 10, PE 100, SDR17 cu diametre între De 110 mm şi De 225 mm.

Lungimea totală a reţelei de distribuţie a apei proiectată este de L = 26.250 m.

Pe conductele de distribuţie s-au prevăzut următoarele construcţii anexă:

* cămine de golire care se amplasează în punctele cele mai joase ale tronsoanelor de conductă, pentru a da posibilitatea golirii complete a acestora;
* cămine de vane şi golire – amplasate în zonele de alimentare joase ale conductei , pentru a permite golirea conductei, după oprirea alimentării tronsonului de reţea;
* cămine de aerisire-dezaerisire, amplasate în punctele înalte ale conductei pentru a permite eliminarea aerului care se formează în timpul funcţionării;
* cămine cu vane de linie, amplasate la intersecţii pentru izolarea tronsoanelor componente;
* hidranţi de incendiu subterani cu diametrul DN 80 mm şi DN 100 mm, amplasaţi în intersecţii şi în aliniamente la distanţe de maxim 100 m;

Consumatorii vor fi branşaţi la reţeaua de distribuţie a apei potabile prin intermediul branşamentelor din PEID cu diametre cuprinse între Dn 25 mm şi Dn 110 mm.

***Sistemul de canalizare***

* Lucrările propuse pentru sistemul de canalizare sunt urmatoarele:

- reţea de canalizare nouă în localitatea Şcheia în lungime totală de 24.000 m;

- 9 staţii de pompare noi ape uzate;

*Reţea de canalizare*

* apa uzată din localitatea Şcheia va fi colectată şi apoi deversată în reţeaua de canalizare a Municipiului Suceava;
* s-au prevăzut tuburi PEID Corugat, cu diametre cuprinse între De 250 mm - 315 mm;
* accesul în reţeaua de canalizare va fi asigurat la fiecare schimbare de aliniament sau pantă, la capătul tuturor colectoarelor de canalizare, la fiecare intersecţie dintre două sau mai multe canale prin cămine de vizitare în scopul supravegherii şi întreţinerii canalelor, pentru curăţirea şi evacuarea depunerilor sau pentru controlul cantitativ şi calitativ al apelor;
* acolo unde tronsoanele prezintă viteză de autocurăţire insuficientă operatorul va proceda la întreţinerea lor prin spălări periodice la frecvenţă mai mare decât pentru restul sistemului;
* racordurile proprietăţilor la reţeaua de canalizare vor fi realizate din ţeavă din PVC, SN4, De 160 mm şi/sau De 200 mm;

*Staţii de pompare ape uzate*

* staţiile de pompare sunt necesare pentru pomparea apelor uzate în diferite puncte ale reţelei de canalizare (acolo unde relieful terenului nu permite curgerea gravitaţională a apelor uzate);
* pentru canalizarea din Şcheia au fost prevăzute 9 staţii noi de pompare;
* staţiile de pompare apa uzată, cu debit < 10 l/s vor fi staţii prefabricate subterane, complet utilate, în construcţie monobloc, din poliester armat cu fibră de sticlă, din polipropilenă sau polietilenă ranforsată, compatibilă pentru instalări în soluri cu pânza freatică aproape de suprafaţă. Staţiile de pompare prefabricate vor fi prevăzute cu un sistem de separare solide, care să nu permită corpurilor solide grosiere din apele reziduale sa vină în contact direct cu electropompele; acest sistem se autocurăţă şi se autogoleşte în mod automat fără a fi nevoie de intervenţia operatorului uman. Staţiile de pompare prefabricate vor fi ancorate cu radier din beton armat turnat. Electropompele aferente SPAU prefabricate vor fi pompe submersibile pentru apă menajeră cu instalare ăn mediu uscat, antiex.
* staţiile de pompare apă uzată, cu debit > 10 l/s vor fi staţii subterane din beton armat monolit sau tip cheson. Staţiile de pompare din beton armat vor fi prevăzute cu grătar de reţinere corpuri solide. Electropompele aferente SPAU din beton armat vor fi pompe submersibile pentru apa menajeră cu instalare în mediu umed, antiex.

*Conducte de refulare*

* Conductele de refulare vor transporta apa uzată menajeră de la staţiile de pompare proiectate la reţeaua de canalizare menajeră gravitaţională.
* Conductele de refulare proiectate sunt prevăzute din tuburi PEID, PE100, PN10 cu diametre cuprinse între De 90 mm şi De 200 mm în lungime totală de 2.952 m.

***Lucrări speciale:***

*Supratraversari cursuri de apa*

* Pe traseul conductelor de refulare va fi necesară o supratraversare de pârâu.

Supratraversarea de pârâu se va realiza cu ţeavă de polietilenă, protejată într-un tub de protecţie din oţel izolat DN 80 mm.

1. Cumularea cu alte proiecte- nu este cazul. Proiectul este în concordanţă cu Master Planul pentru servicii de alimentare cu apă şi canalizare în judeţul Suceava.
2. Utilizarea resurselor naturale- alimentarea cu apă se realizează din direct din reţeaua de alimentare aferentă municipiului Suceava; canalizarea apelor uzate se realizează prin racordarea la reţeaua de canalizare a municipiului Suceava.
3. Producţia de deşeuri- redusă atât pe perioada construcţiei cât şi în perioada de funcţionare. Deşeurile sunt în cea mai mare parte din categoria celor inerte şi pot fi utilizate ca material de umplutură. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.
4. Emisiile poluante, inclusiv zgomotul şi alte surse de disconfort- emisii reduse( praf şi gaze de eşapament generate de utilaje şi mijloacele de transport ) punctiforme, la nivelul fronturilor de lucru, pe perioada execuţiei şi accidental în timpul perioadei de operare, în cazul lucrărilor de intervenţie.
5. Riscul de accident, ţinându-se seama în special de substanţele şi tehnologiile utilizate- nu este cazul.

1. **Localizarea proiectului-** pe teritoriul unei unităţi administrative-teritoriale: com. Şcheia.
2. Utilizarea existent a terenului- căi de comunicaţie, teren arabil şi incinte existente.
3. Relativa abundenţă a resurselor naturale din zonă, calitatea şi capacitatea regenerativă a acestora- nu este cazul afectării resurselor naturale din zonă.
4. Capacitatea de absorbţie a mediului cu atenţie deosebită pentru:

* Zone umede- nu este cazul.
* Zone costiere- nu este cazul.
* Zone montane şi cele împădurite- nu este cazul.
* Parcuri şi rezervaţii natural- nu este cazul.
* Ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole, bazine piscicole naturale şi bazine piscicole amenajate- nu este cazul.
* Zonele de protecţie special, mai ales cele desemnate prin OUG nr. 57/2007 privind regimul ariilor naturale protejate, conservarea habitatelor natural, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional-Secţiunea III-zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare şi HG nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică- nu este cazul.
* Ariile în care standardele de calitate a mediului stabilite de legislaţie au fost deja depăşite- nu este cazul.
* Ariile dens populate- nu este cazul.
* Peisajele cu semnificaţie istorică, cultural şi arheologică- nu este cazul.

1. **Caracteristica impactului potenţial**
2. Extinderea impactului-aria geografică şi numărul persoanelor afectate- aria este una locală iar impactul final asupra factorilor de mediu va fi unul pozitiv.
3. Natura transfrontieră a impactului- nu este cazul.
4. Mărimea şi complexitatea impactului- în perioada de execuţie a proiectului impactul asupra factorilor de mediu va fi redus, sursele de poluare fiind lucrările de săpături, utilajele, mijloacele de transport şi organizările de şantier.
5. Probabilitatea impactului- redusă, ţinând cont de cele de mai sus.
6. Durata, frecvenţa şi reversibilitatea impactului- perioada de execuţie va fi relativ redusă, iar poluanţii se vor manifesta pe tronsoane ale lucrărilor, pe perioade scurte de timp. Pe măsura realizării lucrărilor calitatea factorilor de mediu eventual afectaţi va reveni la parametrii iniţiali.
7. **Condiţile de realizare a proiectului**
8. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 9/13.01.2016 eliberat de Primăria Comunei Şcheia;
9. Conform art. 22, alin. 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitenţă asupra acestor modificări;
10. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
11. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
12. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
13. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
14. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.
15. La finalizarea investiţiei titularul are obligaţia de a solicita şi obţine autorizaţia de mediu.

Prezenta decizie este valabilă pe toată perioada punerii în aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV  
ing. VASILE OŞEAN**

**Şef Serviciu Avize, Acorduri, Autorizaţii, Întocmit,**

**ing. Constantin Burciu ing. Doru Cojocaru**